# Diván

### A Wikipédiából, a szabad lexikonból.

  A szó másik jelentése versgyűjtemény, az erről szóló cikket lásd itt.

A diván jelentése törökül tanács, gyülekezés, első sorban pedig államtanács. Az államtanácsnak régebben tagjai voltak a vezírek, hadbirók és miniszterek. A Diván elnöke a nagyvezír volt. Divánjuk, vagyis tanácsuk volt még a helytartó pasáknak, a kapudán pasának és a janicsár agáknak is.

A diván nemei:

- afak diváni, szószerint láb, vagyis álló tanács, főleg háborúk idejében
- galaba diván, a sokaság tanácskozása, közgyűlés.
- hász diván, amelyen csakis az előkelők, vagyis a miniszterek vettek részt.
- diváni humájun, császári tanácskozás, vagyis a padisah elnöklete alatt folyó titkos tanács
- diváni hárb, hadi tanács.
- diváni kálemi, az a hivatalos helyiség, ahol a nagyvezér rendeletei készülnek.
- diván durmak, tanácsot állni, vagyis tanács előtt megjelenni. Főleg alantasabb hivatalnokokra, szolgákra alkalmazták, akik mellükön összetett kézzel hallgatják meg azok parancsait.

A tanácsterem neve diván háne, háború idejében esetleg sátor is lehetett.

A diván szó mai modernebb értelme: törvényszék, itélőszék. Diván afendiszi, a tanács efendije, az a hivatalnok, a aki titkári minőségben akár a miniszterek, akár a kerületi kormányzók (váli) mellett működik.

A lap eredeti címe "http://hu.wikipedia.org../../../d/i/v/Div%C3%A1n.html"

Kategória: Oszmán Birodalom

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Français
- Polski
- Svenska